ช่วงนี้ในระยะเวลา 1-2 สัปดาห์ น้ำหนักลดลงไป 4.3 กิโลกรัม จาก 60 ไป 55.3 สูง 172 มีความรู้สึกหิว แต่ก็กินแล้วกลืนไม่ลง เวลากลืนรู้สึกเหมือนมันจะติดคออยู่ตลอด ต้องคายออกมาตลอด แต่ก่อนประมาณช่วงสัปดาห์แรกปลายๆพอจะดื่มน้ำได้ แต่ช่วงนี้เริ่มดื่มน้ำลำบาก ดื่มได้เพียงเล็กน้อย เลยอยากทราบว่าอาการนี้คืออะไร เพราะรู้กังวลมาก เพราะมีแนวโน้มที่น้ำหนักจะลดลงเรื่อยๆ
สวัสดีค่ะ Magus Maridixอาการกลืนลำบาก อาจเกิดจาก-กรดไหลย้อน ทำให้มีอาการกลืนลำบาก อาจมีแสบร้อนกลางอก แน่นท้อง คลื่นไส้ อาเจียน-มีความผิดปกติของกล้ามเนื้อที่หลอดอาหารมีการทำงานมากผิดปกติ จนเกิดการรัดตัวตลอดเวลา-มีเนื้องอกที่หลอดอาหาร อาจทำให้กลืนลำบากมากขึ้นเรื่อยๆ น้ำหนักลดจากอาการดังกล่าวมา หากมีการกลืนลำบากมากขึ้นเรื่อยๆ น้ำหนักลด อาจเป็นสัญญาณอันตราย ควรรีบพบแพทย์ทางเดินอาหาร เพื่อดูว่ามีเนื้องอกผิดปกติที่หลอดอาหารหรือไม่การดูแลตัวเองเบื้องต้น หลีกเลี่ยงอาหารที่ทำให้มีอาการมากขึ้น กินแล้วนั่งหัวสูงไว้ก่อนอย่างน้อย 3 ชั่วโมง ไม่ควรกินอาหารมื้อใหญ่ในคราวเดียว